b'\n_START_ARTICLE_\nKolehiyong Trinity, Dublin\n_START_PARAGRAPH_\nAng Kolehiyong Trinity, Dublin (Irlandes: Col\xc3\xa1iste na Tr\xc3\xadon\xc3\xb3ide, Ingles: Trinity College, Dublin) ay ang nag-iisang bahaging\xc2\xa0kolehiyo ng Unibersidad ng Dublin, isang pananaliksik na unibersidad sa Ireland. Ang kolehiyo ay itinatag noong 1592 bilang "ina" ng isang bagong unibersidad,\xc2\xa0na iminodelo sa mga unibersidad\xc2\xa0ng Oxford at Cambridge, ngunit, hindi tulad ng mga ito, isa lamang sa kolehiyong naitatag, kaya\'t ang titulong "Trinity College" at "University of Dublin" ay itinuturing na magkasingkahulugan sa praktikal na kadahilanan. Ito rin ay isa sa pitong mga sinaunang unibersidad ng Britanya at Ireland, pati na rin ang pinakamatanda sa Ireland._NEWLINE_Ang Kolehiyong Trinity ngayon ay napapalibutan ng lungsod ng Dublin at matatagpuan sa College Green, malapit sa\xc2\xa0Bahay ng Parlamento\xc2\xa0ng Ireland. Ang kolehiyo ay sumasakop sa eryang 190,000 m\xc2\xb2 (47 acres), kung saan marami sa mga gusali nito ay nakakalat sa malaking quadranggel\xc2\xa0at dalawang playing field. Ang kolehiyo ay nahahati sa tatlong mga kaguruan na binubuo ng 25 mga paaralan, at nag-aalok ng mga digri at\xc2\xa0kursong diploma sa mga antas andergradweyt at gradwado. Noong 2016, ang unibersidad ay nairanggo sa\xc2\xa0 Times Higher Education (THE) World University Rankings bilang ang ika-96 pinakamahusay na unibersidad sa mundo, sa\xc2\xa0QS World University Rankings naman ay\xc2\xa0ika-98, habang sa\xc2\xa0 Academic Ranking of World Universities ay nasa 151-200 hanay, at ayon sa mga ito ay ang pinakamahusay na unibersidad sa Ireland. Ang aklatan ng kolehiyo\xc2\xa0ay isang\xc2\xa0legal na deposito\xc2\xa0para sa Ireland at United Kingdom, na naglalaman ng higit sa 4.5 milyong naka-print na mga volyum at makabuluhang dami ng mga manuskrito (kabilang ang Book of Kells), mga mapa at musika.'